የትግራይ ዋንጫ በዛሬው ዕለት ተጀምሯል 
በትግራይ ዋንጫ የመጀመርያ ቀን ጨዋታዎች ደደቢት እና መቐለ ከተማ ተጋጣሚዎቻቸው አሸንፈዋል።ከእረፍት መልስ ደደቢት ተሽሎ የታየበት ሲሆን ሁለቱም ቡድኖች በተመሳሳይ የመሃል ሜዳ የኳስ ቁጥጥር ብልጫ ለማግኘት ሲራኮቱ ቢታዩም ሁለቱም በተመሳሳይ በጥሩ ኳስ ፍሰት እና ቅብብል ወደ ተጋጣሚ ክልል ሳይደርሱ ከመጀመርያው አጋማሽ ያነሰ ሙከራዎች ነበር ያደረጉት።
ከጥሩ የኳስ ፍሰት ባለፈ እንደወሰዱት ብልጫ ብዙ የጎል ዕድሎች ያልፈጠሩት መቐለ ከተማዎችም ጥቂት ሚባሉ ሙከራዎች አድርገዋል። በተለይም ጋናዊው ኦሰይ ማውሊ አሻምቶት አማኑኤል በግንባሩ ገጭቶ ያመከነው እና አማኑኤል ገ/ሚካኤል በግራ በኩል በራሱ ጥረት ያገኛትን ኳስ ተጠቅሞ መቶ ፍሬው ጌታሁን ያዳነበት ተጠቃሾች ናቸው። ሌላው በመቐለ በኩል ከመጀመርያው አጋማሽ ከተሞከሩት ሙከራዎች እጅግ ለጎል የቀረበው ሙከራ ኦሰይ ማውሊ ከፍሬው ሰለሞን ጋር ፊት ለፊት ተገናኝንቶ ያመከናት ሙከራ ናት ፤ ማውሊ በማጥቃቱ ላይ የነበረው ኣስተዋፅኦ የላቀ ባይሆንም ተጫዋቹ ከኳስ ውጭ የሚያደርገው እንቅስቃሴ የድሬዳዋ ተከላካዮች የመከላከል አደረጃጀት ላይ አሉታዊ ተፅእኖ ሲያሳርፍ እና ለሌሎች ተጫዋቾች ሰፊ የመጫወቻ ቦታ ሲፈጥር ነበር።